OzLabs/hebrew-wiki-articles huggingface dataset:
סן ויסנטה דה לה בארקרה

סן ויסנטה דה לה בארקרה (בספרדית: San Vicente de la Barquera) היא עיירה בקהילה האוטונומית קנטבריה שבצפון ספרד, לחוף האוקיינוס האטלנטי, 48 ק"מ מערבית לסנטנדר.

==היסטוריה==
בני אדם התגוררו באזור כבר בתקופות קדומות, כפי שמעידות מצבות מגליתיות שהתגלו במקום. כן נמצאו שרידים מתקופת הברונזה.

בתקופה הרומית היה במקום נמל בשם "Vereasueca".

האזור היה תחת השלטון מוסלמי לתקופה קצרה יחסית, ונכבש מחדש על ידי הנוצרים באמצע המאה השמינית, בתקופת שלטונו של אלפונסו הראשון , מלך אסטוריאס. הוא גם בנה בעיירה מצודה, המהווה עד היום את לב העיירה.

בשנת 1210 ניתן לסן ויסנטה דה לה בארקרה מעמד של עיר, על פי צו מלכותי של אלפונסו השמיני, מלך קסטיליה. אז החלה תקופת פריחה כלכלית בעיירה המבוססת על דייג ועל סחר ימי.

==אתרים==
* מצודת המלך (Castillo del Rey), הוקמה במאה ה-13 על ידי מלך אסטוריאס אלפונסו הראשון.
* כנסיית סנטה מריה של המלאכים (Iglesia Santa María de los Ángeles), כנסייה בסגנון גותי שהקמתה החלה במאה ה-13 והסתיימה במאה ה-16.
* גשר לה מסה (Puente de la Maza) שנבנה במאה ה-16 בפקודת המלכים הקתוליים. אורך הגשר כ-600 מטר, ויש לו 28 קשתות.

==גלריה==
<gallery>
תמונה:Ria de San Vicente de la Barquera.jpg|הריה (מספרדית ría, עמק נהר ששקע) של סן ויסנטה דה לה בארקרה.
תמונה:Puente de la Maza, San Vicente de la Barquera.jpg|גשר לה מסה.
תמונה:San Vicente de la Barquera - Castillo del Rey 2.JPG|מצודת המלך.
תמונה:Iglesia de Nuestra Señora de los Ángeles. Retablo Mayor.jpg|תמונת המזבח בכנסיית סנטה מריה של המלאכים.
</gallery>

==קישורים חיצוניים==

* 
* [https://www.lonelyplanet.com/spain/cantabria/san-vicente-de-la-barquera///// סן ויסנטה דה לה בארקרה באתר לונלי פלנט ]
* [https://www.turismodecantabria.com/descubrela/municipios/32-san-vicente-de-la-barquera//// אתר תיירות של סן ויסנטה דה לה בארקרה ]

קטגוריה:ספרד: ערים
קטגוריה:ספרד: ערי נמל
קטגוריה:ספרד: ערי חוף
קטגוריה:קנטבריה: גאוגרפיה
One Heart

One Heart (בעברית: לב אחד) הוא אלבום האולפן התשעה עשר של הזמרת הקנדית סלין דיון. האלבום יצא לאור ב-24 במרץ 2003, על ידי חברת התקליטים סוני מיוזיק אנטרטיינמנט. מתוך האלבום יצאו חמישה סינגלים.

האלבום קיבל ביקורות מעורבות אך זכה להצלחה מסחרית ונכון להיום, מכירותיו עומדות על כ-5 מיליון עותקים.

== רקע והפקה ==
האלבום הופק על ידי מקס מרטין, רמי יעקב, פאר אסטרום, אנדרס באג, ריק וייק, קריסטיאן לונדין, קארה דיוגרדי, ג'ון שנקס, גיא רוש ומפיקים מוזיקליים אחרים. האלבום כולל גרסת כיסוי מצליחה לשיר "I Drove All Night" של סינדי לאופר. בנוסף, באלבום ישנו השיר "Reveal" שנכתב על ידי קאת'י דניס שכתב גם את להיט הענק "Toxic" של בריטני ספירס והלהיט "Can't Get You Out of My Head" של קיילי מינוג.

בין היתר, ישנו השיר "Sorry For Love" אשר נכלל במקור באלבומה הקודם של דיון A New Day Has Come; במהדורה מוגבלת וזכה לגרסה חדשה באלבום הזה וכך גם השיר "Coulda Woulda Shoulda". השיר התשיעי באלבום "Have You Ever Been in Love" נכלל באלבומה הקודם ואף יצא כסינגל ממנו. השיר האחרון באלבום "Je t'aime encore" הוא שיר בצרפתית אשר נכלל באלבומה הבא .

== גרסת הדי וי די ==
ביוני 2004, יצאה גרסה נוספת לאלבום בשם One Year... One Heart, אשר כללה את הדי וי די מהמופע של דיון בלאס וגאס A New Day... Live in Las Vegas, תוך שכללה בתוכה גם גרסאות נוספות לשירים "I Drove All Night" ו-"Have You Ever Been in Love" ואת הקליפ לשיר "One Heart".

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|זהב
|15,000
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|פלטינה 2×
|2,000,000
|-
!בלגיה (BEA)
|זהב
|25,000
|-
!בריטניה (BPI)
|זהב
|204,075
|-
!גרמניה (BVMI)
|זהב
|100,000
|-
!דנמרק (IFPI Denmark)
|פלטינה
|50,000
|-
!יוון (IFPI Greece)
|זהב
|10,000
|-
!נורווגיה (IFPI Norway)
|זהב
|20,000
|-
!ניו זילנד (RMNZ)
|פלטינה
|15,000
|-
!ספרד (PROMUSICAE)
|זהב
|50,000
|-
!פינלנד (Musiikkituottajat)
|זהב
|17,299
|-
!צרפת (SNEP)
|פלטינה
|270,900
|-
!קנדה (Music Canada)
|פלטינה 2×
|300,000
|-
!שוודיה (GLF)
|זהב
|30,000
|-
!שווייץ (IFPI Switzerland)
|פלטינה
|40,000
|-
! colspan="3" |סיכום
|-
!אירופה (IFPI)
|פלטינה
|1,000,000
|-
!בכל העולם
|
|5,000,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!קטלוג
!מקור
|-
!אירופה
|24 במרץ 2003
|קולומביה
| rowspan="5" |תקליטור
|510877 2
| rowspan="5" |
|-
!ארצות הברית
| rowspan="2" |25 במרץ 2003
|אפיק
| rowspan="2" |87185
|-
!קנדה
|קולומביה
|-
!יפן
|26 במרץ 2003
|SMEJ
|EICP-200
|-
!אוסטרליה
|28 במרץ 2003
|אפיק
|5108772
|}

== קישורים חיצוניים ==

==הערות שוליים==

קטגוריה:אלבומי 2003
קטגוריה:אלבומי סלין דיון
קטגוריה:אלבומים באנגלית
קטגוריה:אלבומים שהופקו על ידי אריק בנזי
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי ריק וייק
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
אקוודור במשחקים האולימפיים לנוער

אקוודור משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האקוודורים שישה מדליות, מהן מדליית זהב יחידה. אקוודור החלה להשתתף במשחקי החורף החל מאולימפיאדת הנוער לוזאן (2020).

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של אקוודור למשחקים האולימפיים לנוער הייתה לאולימפיאדת הנוער סינגפור. המשלחת כללה 14 ספורטאים שהתחרו בשמונה ענפי ספורט. המשלחת זכתה במדליית כסף. המשלחת הגיעה להישגים בענפים אתלטיקה עם זכייה במדליית כסף בהליכת 10 ק"מ לנערים. בהליכה ל-5 ק"מ לנערות המשלחת סיימה במקום התשיעי, בהרמת משקולות היא סיימה במקום הרביעי בקטגוריית משקל עד 58 ק"ג לנערות ובמקום השישי בקטגוריית המשקל עד 62 ק"ג לנערים, ובאיגרוף סיימה במקום הרביעי בקטגוריית המשקל קל-כבד. המשלחת השתתפה גם בתחרויות בענפים טריאתלון ושחייה. המשלחת לא הגיעה להישגים בענפים היאבקות, טניס וטניס שולחן.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג הייתה המשלחת הגדולה ביותר שאקוודור שלחה עד כה. המשלחת מנתה 19 ספורטאים שהתחרו באחת עשרה ענפי ספורט. המשלחת לא זכתה במדליות. המשלחת הגיעה להישגים בענפים הרמת משקולות בה סיימה במקום הרביעי בקטגוריית משקל מעל 63 ק"ג לנערות ובמקום השישי בקטגוריית משקל עד 56 ק"ג לנערות. באופניים עם הגעת נבחרת הבנות למקום הרביעי. המשלחת העפילה לרבע הגמר בענף הטאקוונדו בקטגוריית משקל עד 55 לנערים. בענף האתלטיקה היא לא הגיעה להישגים בדומה לאולימפיאדת הנוער סינגפור ולא העפילה למקצי הגמר. אך סיימה במקום השביעי בהליכה ל-5 ק"מ לנערות. המשלחת השתתפה גם בתחרויות בענפים היאבקות, טניס, כדורעף חופים ושיט. המשלחת לא הגיעה להישגים בענפים קאנו/קיאק, רכיבה ושחייה.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 1 || 0 || 1 || 74
|- align="center"
|align="right"| 2018 בואנוס איירס || 1 || 2 || 2 || 5 || 49
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אתלטיקה || 1 || 2 || 1 || 4
|- align="center"
|align="right"| היאבקות || 0 || 1 || 0 || 1
|- align="center"
|align="right"| טאקוונדו || 0 || 0 || 1 || 1
|}

==ראו גם==
* אקוודור במשחקים האולימפיים
* אקוודור במשחקים הפאראלימפיים

קטגוריה:אקוודור: ספורט
קטגוריה:מדינות במשחקים האולימפיים לנוער
מאחלת לך

"מאחלת לך" הוא סינגל שהוקלט על ידי הזמרת הישראלית שרית חדד. השיר יצא לאור ב-24 בדצמבר 2010, כסינגל השלישי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.

השיר הגיע למקום התשיעי במצעד של רשת ג', השני במדיה פורסט, והראשון במדיה פורסט TV.

== רקע וכתיבה ==
השיר נכתב, הולחן והופק על ידי הנרי. השיר בוצע על ידי ענבר ישראל בתוכנית "The Voice ישראל", שם שפטה שרית חדד באותו הזמן. חדד אף ביצעה את השיר בתוכנית הטלוויזיה "רוקדים עם כוכבים".

יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל.

== וידאו קליפ ==
הווידאו קליפ שיצא עבור השיר בוים על ידי עוזי ג'ורג', ופורסם לראשונה ב-2 בפברואר 2011. הקליפ צולם בשכונה דלת אמצעים וכסף, וכבר בתחילתו ניתן לראות אישה זורקת ממרפסת חפצים ובגדים שונים, ומתחת גבר שצועק לעברה להפסיק. בקליפ, מוצגת שרית חדד כעקרת בית ובת זוגו של אותו האיש מהפתיחה, הלבושה בבגדים פשוטים ושיערה שחור, וכשרית חדד עצמה (בסצנות שמוצגים במהלכו), הלבושה במעיל יוקרתי, ושיערה בלונדיני.

בתחילת הקליפ, נראים הזוג כשהם שמחים ומכייפים, וכבר בהמשך אישה נוספת איתה בוגד בן זוגה של חדד. במהלך הקליפ מוצגות סצנות בהן ניתן לראות את חדד עצמה כשהיא נוכחת ברגעים בהם בגד בה בן זוגה, ובאותו הזמן מאחלת לו (כשם השיר), שלל ברכות, וכמה אנשים שמנגנים בכינורות בחדר המדרגות של הבניין ממול.

לקראות סופו של הקליפ מתקיימת חתונה על גג הבניין בו התחוללו כל המאורעות, ולבסוף, את בן זוגה של חדד נישא לכלה שמתגלה כאישה איתה בגד בה, ואת שרית חדד עצמה מביטה עליהם באכזבה, כשהם מתחת לחופה.

נכון ל-24 באוגוסט 2018, מונה הצפיות של האודיו והקליפ עומדים על למעלה מ-10 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי הנרי
קטגוריה:שירים על בגידה: זוגיות
קטגוריה:שירים על תקווה
שלוש מטבעות במזרקה

שלוש מטבעות במזרקה (באנגלית: Three Coins in the Fountain) הוא סרט קומדיה רומנטית אמריקאי משנת 1954 בבימויו של ז'אן נגולסקו .

התסריט מבוסס על הרומן "מטבעות במזרקה" של ג'ון סקונדרי משנת 1952 והוא מספר על שלוש בחורות אמריקאיות העובדות ברומא ומקוות למצוא שם אהבה בעזרת מטבעות שהן מטילות למזרקת טרווי.

שיר הנושא של הסרט זכה בפרס אוסקר לשיר המקורי הטוב ביותר. הוא מושר בתחילת הסרט על ידי פרנק סינטרה. השיר זכה לביצועים רבים: "ארבעת האסים", דין מרטין, פט בון, דוריס דיי ועוד. כן זכה הסרט בפרס אוסקר לצילום הטוב ביותר והיה מועמד לפרס אוסקר לסרט הטוב ביותר.

==תקציר העלילה==
הסרט מתחיל במבט על מזרקות ברומא וסביבותיה כמו מזרקת טרווי, וילה ד'אסטה ווילה בורגזה כששיר הנושא מושר בפי פרנק סינטרה.
מריה ויליאמס (מגי מקנמרה) מגיעה לרומא כדי לעבוד כמזכירה בחברת הפצה אמריקאית. בנמל התעופה מקבלת אותה אניטה הצ'ינס (ג'ין פיטרס) שאותה אמורה מריה להחליף. אניטה אומרת לה כי היא עומדת לחזור לארצות הברית שם מחכה לה ארוס.

הן נוסעות ל"וילה עדן" שם הן עתידות להתגורר ביחד עם פרנסס (דורותי מקגוויר) העובדת זמן ממושך כמזכירה של סופר אמריקאי בשם שדוול (קליפטון וב). היא מאוהבת בו אבל הוא לא שם לכך לב.

הן נוסעות ביחד לרומא ועוצרות במזרקת טרווי. פרנסס ואניטה אומרות למריה כי לפי האגדה, כל מי שזורק מטבע למזרקה ומבקש לחזור לרומא, יתמזל מזלו. מריה ופרנס זורקות מטבע למזל ואניטה לא זורקת כי היא מתעתדת לעזוב את רומא.

אניטה מתאהבת במקום עבודתה בג'ורג'ו ביאנקי (רוסאנו בראצי), גבר איטלקי נאה ממשפחה כפרית ענייה החוסך כסף כדי ללמוד משפטים. היא מבקרת בבית משפחתו הכפרית ואהבתה מתגברת. מנהל סוכנות ההפצה שאסר על העובדים האיטלקים לצאת עם המזכירות האמריקאיות מגלה זאת ומפטר את ג'ורג'ו. אניטה מגיעה לביתו הדל של ג'ורג'ו והוא מודיע לה כי בגלל מצבו לא יוכלו שוב להיפגש.

מריה מכירה רוזן איטלקי עשיר ויפה תואר בשם דינו (לואי ז'ורדן). דינו ידוע כרודף נשים וכמו שהוא נוהג עם אחרות הוא מזמין את מריה לוונציה אליהם מתלווה גם פרנסס לחוסר שביעות רצון של דינו. מריה לומדת את כל בחירותיו של דינו באוכל ביין ובנגינה בפיקולו. הוא מתלהב ממנה אבל כשהיא מגלה כי שיקרה לו בכך הוא כועס ונפרד ממנה.

פרנסס המאוהבת בשדוול מודיעה לו כי החליטה לעזוב אותו ולחזור לארצות הברית. שדוול אומר שהוא קשור אליה ומוכן להתחתן איתה. למחרת הוא מגלה שהוא חולה במחלה קשה ועליו לחזור לארצות הברית לטיפול נסיוני אם רצונו לחיות. הוא מבטל את הסכמתו לנישואין אך פרנסס מגלה את הסיבה ולאחר ששניהם שותים לשכרה הוא מתרכך. הוא משכנע את דינו לחזור למריה ואת מנהל סוכנות ההפצה לקבל את ג'ורג'ו.

אניטה ומריה אורזות מזוודות בדרך לשדה התעופה כשלפתע מתקשרת פרנסס ומבקשת מהם להיפגש ליד מזרקת טרווי. כשהן מגיעות המזרקה ריקה ממים אך לפתע היא מתחילה להתמלא כששלושת הגברים, שדוול, דינו, וג'ורג'ו מגיעים ומחבקים את אהובותיהם. המזרקה הוכיחה את עצמה.

==קישורים חיצוניים==

*[https://www.youtube.com/watch?v=bienKPcoZgU קדימון לסרט שלוש מטבעות במזרקה], באתר יוטיוב
*[https://www.youtube.com/watch?v=4VYWvEkDBtw פרנק סינטרה שר שלוש מטבעות במזרקה (עם מילים)], באתר יוטיוב
*[https://www.youtube.com/watch?v=vHFysA8TDM4 שלוש מטבעות במזרקה בביצוע תזמורתו של מנטובני], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1954
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטי דרמה רומנטית
בוליביה במשחקים האולימפיים לנוער

בוליביה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הבוליבינים מדליית זהב יחידה בכדורגל. היא מעולם לא השתתפה במשחקי החורף האולימפיים לנוער.

==השתתפות במשחקים==
===משחקי הקיץ===
המשלחת הראשונה של בוליביה למשחקים האולימפיים לנוער הייתה לאולימפיאדת הנוער סינגפור. המשלחת כללה 25 ספורטאים שהתחרו בארבעה ענפי ספורט והייתה המשלחת הגדולה ביותר שבוליביה שלחה עד כה. נבחרת הנערים בכדורגל זכתה במדליית הזהב. הנבחרת השתתפה בענף האתלטיקה, אופניים ושחייה אך לא הגיעה להישגים. המשלחת לאולימפיאדת הנוער נאנג'ינג מנתה שבעה ספורטאים שהתחרו בחמישה ענפי ספורט. המשלחת הגיעה להישג בענף האתלטיקה עם סיום במקום התשיעי בהליכת 10 ק"מ לנערים. המשלחת השתתפה בענפים אופניים, כדורעף חופים, סיף ושחייה אולם לא הגיעה להישגים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 1 || 0 || 0 || 1 || 50
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center" bgcolor="#cccccc"
|align="right" bgcolor="#e9d66b"| כדורגל || 1 || 0 || 0 || 1
|}

==ראו גם==
* בוליביה במשחקים האולימפיים

קטגוריה:בוליביה: ספורט
קטגוריה:מדינות במשחקים האולימפיים לנוער
יחסי אנדורה–פקיסטן

יחסי אנדורה–פקיסטן הם יחסי החוץ שבין נסיכות אנדורה לבין הרפובליקה האסלאמית של פקיסטן. שתי המדינות כוננו יחסים דיפלומטיים ב-22 ביולי 2003.

== יחסים כלכליים ==
{| class="wikitable" style="text-align: center;" width="650"
! colspan="4" |נתוני הסחר בין אנדורה לבין פקיסטן (באלפי דולר אמריקאי)
|-
!שנה
!ייצוא פקיסטני
!ייבוא פקיסטני
!הערות שוליים
|-
|2016
| -
|22.1
|
|-
|2015
|3.55
| -
|
|-
|2014
|821
| -
|
|-
|2013
| -
|2.96
|
|-
|2012
| -
|24.3
|
|}

== ייצוג ==
* פקיסטן אינה מיוצגת באנדורה, הן בדרג השגרירות והן בדרג הקונסולרי. השגרירות המייצאת את פקיסטן שוכנת בספרד.
* אנדורה אינה מיוצגת בפקיסטן, הן בדרג השגרירות והן בדרג הקונסולרי.

== הערות שוליים ==
ג'מייקה במשחקים האולימפיים לנוער

ג'מייקה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מג'מייקה שבעה מדליות, מהן 4 מדליות זהב, בענף האתלטיקה. ג'מייקה השתתפה במשחקי החורף האולימפיים לנוער באולימפיאדת הנוער לילהאמר (2016) באופן סמלי.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של ג'מייקה למשחקים האולימפיים לנוער הייתה לאולימפיאדת הנוער סינגפור. המשלחת כללה 15 ספורטאים שהתחרו בשלושה ענפי ספורט. המשלחת זכתה במדליית זהב. המשלחת הגיעה להישגים בענף האתלטיקה עם זכייה במדליית זהב בריצת 100 מטר לנערים. המשלחת העפילה בנוסף לשישה מקצי גמר וסיימה במקום הרביעי בריצת 100 מטר משוכות לנערים ולנערות, ריצת 200 מטר לנערות וקפיצה משולשת לנערות, במקום השישי בריצת 400 מטר לנערות ובמקום השביעי בקפיצה לרוחק לנערות. המשלחת השתתפה ולא הגיעה להישגים בענפים בדמינטון ושחייה.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג הייתה המשלחת הגדולה ביותר שג'מייקה שלחה עד כה. המשלחת מנתה 20 ספורטאים שהתחרו בארבעה ענפי ספורט. המשלחת זכתה בארבעה מדליות, מתוכן 3 מדליות זהב. המשלחת הגיעה להישגים בענף האתלטיקה עם זכייה בשלוש מדליות זהב בריצת 400 מטר וריצת 100 מטר משוכות לנערים וריצת 200 מטר לנערות ומדליית כסף בקפיצה לרוחק לנערים. המשלחת העפילה בנוסף לשישה מקצי גמר וסיימה במקום החמישי בקפיצה משולשת וקפיצה לגובה לנערים, במקום השישי בריצת 100 מטר משוכות לנערות ובמקום השביעי בריצת 400 מטר משוכות לנערות. הרץ בריצת 100 מטר לנערים לא החל את מקצה הגמר והרץ בריצת 200 מטר לנערים נפסל במהלך הריצה. המשלחת לא הגיעה להישגים בענפים כדורעף חופים, סיף ושחייה.

===משחקי הקיץ===
====אולימפיאדת הנוער לילהאמר (2016)====
ג'מייקה השתתפה באולימפיאדת הנוער לילהאמר ושלחה משלחת שמנתה ספורטאי יחיד שבתחרה בבובסלי. הספורטאי סיים במקום ה-13 מתוך 15.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 1 || 0 || 0 || 1 || 50
|- align="center"
|align="right"| 2014 נאנג'ינג || 3 || 1 || 0 || 4 || 23
|- align="center"
|align="right"| 2018 בואנוס איירס || 0 || 1 || 1 || 2 || 76
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אתלטיקה || 4 || 2 || 1 || 7
|}

==ראו גם==
* ג'מייקה במשחקים האולימפיים
* ג'מייקה במשחקים הפאראלימפיים

קטגוריה:ג'מייקה: ספורט
קטגוריה:מדינות במשחקים האולימפיים לנוער
קטגוריה:ג'מייקה: אתלטיקה
יחסי סאו טומה ופרינסיפה – פקיסטן

יחסי סאו טומה ופרניסיפה–פקיסטן הם יחסי החוץ שבין הרפובליקה הדמוקרטית של סאו טומה ופרינסיפה לבין הרפובליקה האסלאמית של פקיסטן. בין המדינות שוררים יחסים דיפלומטיים ידידותיים. סאו טומה ופרינסיפה נעזרת בפקיסטן על מנת לקדם את הכלכלה במדינה במגזרי החקלאות והטקסטיל ובתוכניות רבות שנועדו להפחית את העוני במדינה. נשיא סאו טומה ופרינסיפה, פרדיקה דה מנזס הביע את רצונו לשפר את שיתוף הפעולה הפוליטי, הכלכלי והתרבותי עם פקיסטן.

== יחסים כלכליים ==
בשנת 2016, פקיסטן ייצאה לסאו טומה ופרניסיפה סחורה בשווי 45.5 אלף דולר אמריקאי. נתחים גדולים מהסחורה הם רשתות (75%), חלב (7.2%), חוטים מבודדים (8.3%), כלי שולחן מקרמיקה (3.9%) ורהיטים (5.7%). סאו טומה ופרניסיפה ייצאה לפקיסטן סחורה בשווי 52.6 אלף דולר אמריקאי, רובה כללה עור כבשים ונוצות.

== ייצוג ==

* סאו טומה ופרניסיפה אינה מיוצגת בפקיסטן, הן בדרג השגרירות והן בדרג הקונסולרי.
* פקיסטן אינה מיוצגת בסאו טומה ופרניסיפה, הן בדרג השגרירות והן בדרג הקונסולרי.

==קישורים חיצוניים==

== הערות שוליים ==
תותית: תותית מחפשת את האביב

תותית: תותית מחפשת את האביב (באנגלית: Strawberry Shortcake: spring for strawberry shortcake) הוא סרט הנפשה טלוויזיוני אמריקאי לילדים מסוגת פנטזיה והרפתקאות, המבוסס על סדרת הטלוויזיה "תותית" ששודרה לראשונה בשנת 2003. הסרט בוים על ידי שאנון נטלטון, אטיאן ווילו, מרשה גודמן ופאם קרטר, ונכתב על ידי שלי זלמן. 

הסרט שודר לראשונה בארצות הברית ב-11 במרץ 2003. בישראל הסרט שודר לראשונה בדיבוב לעברית בשנת 2007 בערוץ הופ!. אורך הסרט הוא כ-45 דקות, ושפת המקור שלו היא אנגלית (הסרט דובב לשפות נוספות, ביניהן עברית).

== תקציר העלילה ==
תותית וחברותיה יוצאות לחפש את האביב ומגלות שהאביב היא בעצם ילדה קטנה שמעדיפה לשחק ולהשתובב במקום לעבוד.

== דמויות ומדבבים ==
במאית הדיבוב בעברית הייתה אורלי קטן, ומפיקת הדיבוב הייתה ענבר שטגר עזרא. 
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
!מדבב/ת בעברית
|-
|תותית
|שרה היינקה
|אריאל שמיר
|-
|תפוזית
|דייאר ברפילד
|אור אלטמן
|-
|עוגית
|רחל וורה
|שירה נאור
|-
|פיצפוצית
|סמנתה טריבה
|ספיר דרמון
|-
|אוכמני
|דניאל קנפילד
|ינון כהן
|-
|תפוחית
|קייטי לבוסקי
|אורלי קטן
|-
|דובשנית
|האנה קוסלוסקי
| rowspan="2" |דנה מרמור
|-
|אביבית
|קאמיל שמידט
|-
|פודינג
|שרה קוסלוסקי
|עדי בן ישראל
|-
|סבא חורף
|
|זיו מאיר
|-
|קוקי
|נילס האלאנד
|נשאר הדיבוב המקורי
|}

== קישורים חיצוניים ==

קטגוריה:תותית
קטגוריה:סרטים מבוססי סדרות טלוויזיה
קטגוריה:סרטים באנגלית
קטגוריה:סרטי טלוויזיה אמריקאיים
קטגוריה:סרטי הרפתקאות אמריקאיים
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטי ילדים
קטגוריה:סרטי הנפשה מוזיקליים
תותית: ספיישל חלום מתוק

תותית: ספיישל חלום מתוק (באנגלית: Strawberry Shortcake: The Sweet Dreams Movie) הוא סרט אנימציה אמריקאי לילדים שמבוסס על סדרת הטלוויזיה "תותית" של הזיכיון "אמריקן גריטינגס" ששודרה החל משנת 2003. הסרט בוים על ידי קרן היידן ונכתב על ידי קרטר קרוקר.

הסרט שודר לראשונה בארצות הברית ב-7 באוקטובר 2006. בישראל הסרט שודר לראשונה בדיבוב לעברית ב-12 בספטמבר 2007 בערוץ הופ!. אורך הסרט הוא כ-75 דקות, ושפת המקור שלו היא אנגלית (הסרט דובב לשפות נוספות, בהן עברית).

== תקציר העלילה ==
לאחר מסיבת הפיג'מות של תותית וחברותיה, הבנות יוצאות אל ארץ החלומות, שם הן מנסות לעצור את מר חשק ואחותו ענבית שרוצים להפוך את ארץ תות למפעל עוגיות.

== הדמויות והמדבבים ==
במאי הדיבוב בעברית היה עדי רז, ומפיקי הדיבוב היו ענבר שטגר עזרא וגבי גולדמן.
{| class="wikitable plainrowheaders" style="text-align:center;"
|-
! שם הדמות
! מדבב/ת באנגלית
! מדבב/ת בעברית
|-
|תותית
|שרה היינקה
|אריאל שמיר
|-
|תפוזית
|דייאר ברפילד
|אור אלטמן
|-
|עוגית
|רחל וורה
|שירה נאור
|-
|פיצפוצית
|סמנתה טריבה
|ספיר דרמון
|-
|תלתלית
|גריר מקאין
|צילי ינקו
|-
|לימונית
|מרי וולטמן
|אסתר אתי קסטרו
|-
|פודינג
|אנה ג'ורדן
|רונה בקרמן
|-
|לילה
|קים ג'ובנול קרלסון
| rowspan="2" |הדר שחף-מעיין
|-
|ענבית
|ברידג'ט רובינס
|-
|איש החול
|ג'ון מיכאל לי
| rowspan="3" |עדי רז
|-
|מר חשק
|קורק ראמר
|-
|דמויות שונות
|
|-
|דמויות שונות
|
|רונה בקרמן
|}

== קישורים חיצוניים ==

==הערות שוליים==

קטגוריה:סרטי 2006
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי הנפשה מוזיקליים
קטגוריה:סרטים באנגלית
קטגוריה:סרטים מבוססי סדרות טלוויזיה
קטגוריה:סרטים מוזיקליים אמריקאיים
קטגוריה:תותית
תותית: השמיים הם הגבול

תותית: השמיים הם הגבול (באנגלית: The Strawberry Shortcake Movie: Sky's the Limit) הוא סרט מוזיקלי בהנפשה ממוחשבת קנדי-צרפתי-אמריקאי לילדים, המבוסס על דמותה של תותית שבבעלות חברת American Greetings. הסרט משמש כפיילוט לסדרה "תותית" ששודרה שנה לאחר שידור הסרט. הסרט בוים על ידי מיכאל האק ומוצי פאסט, ונכתב על ידי קארל גורס וליסה מלביי. 

הסרט שודר לראשונה בלוס אנג'לס ב-31 ביולי 2009, ובארצות הברית ב-15 בספטמבר 2009. בישראל הסרט שודר לראשונה בדיבוב לעברית בשנת 2010 בערוץ הופ!. אורך הסרט הוא כ-72 דקות, ושפת המקור שלו היא אנגלית (הסרט דובב לשפות נוספות, ביניהן עברית). 

== תקציר העלילה ==
לאחר שאספקת המים של ארץ תות נחסמת על ידי סלע ענק בסערת ברקים, תותית וחבריה נואשים למצוא מקור למים לפני שהם יצטרכו לפנות את העיר לתמיד. לאחר שתותית שומעת על אגדה המספרת על חפץ קסום שיכול לעזור, היא וחבריה יוצאים למסע כדי למצוא אותו. לצערם, הם לא יודעים שהאגדה היא למעשה מתיחת שווא.

== דמויות ומדבבים ==
במאי הדיבוב בעברית היה שרון בורגאוקר, ומפיקת הדיבוב הייתה ענבר שטגר עזרא.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|תותית
|אנה קומר
|אריאל שמיר
|-
|תפוזית
|ג'ניס ג'וד
|אור אלטמן
|-
|פיצפוצית
|אשלי באל
|ספיר דרמון
|-
|לימונית
|אנדראה ליבמן
|אסתר אתי קסטרו
|-
|אוכמנית
|בריט אמקיליפ
|מאי יעקובסון
|-
|יפית
|אינגריד נילסן
|מיכל רשף
|-
|אדון זחל
|פול דובסון
|עדי רז
|-
|נסיכת האוכמנים
|
|רונה בקרמן
|-
|אוכמנים
|
|זיו מאיר
|}

== הפקה ==
כאשר חברת הסברו זכתה ברישיון לזיכיון של תותית, היא הודיעה למעריצים ולצופים כי הסדרה "תותית" ששודרה לראשונה בשנת 2003 תקבל אתחול עם סדרת המשך שתצא בשנת 2010, אך לפני כן היא תפיק סרט שישמש לה כפיילוט. הפקת הסרט התחילה לראשונה באוגוסט 2008 והסתיימה ביוני 2009.

== קישורים חיצוניים ==

קטגוריה:סרטי 2009
קטגוריה:סרטים באנגלית
קטגוריה:תותית
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי הנפשה צרפתיים
קטגוריה:סרטי הנפשה קנדיים
קטגוריה:סרטים מוזיקליים אמריקאיים
קטגוריה:סרטי הנפשה מוזיקליים
קטגוריה:סרטי ילדים
קטגוריה:סרטי אנימציה שיצאו ישירות בפורמט לצפייה ביתית
גואטמלה במשחקים האולימפיים לנוער

גואטמלה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הגואטמלים מדליית ארד יחידה בקליעה. היא מעולם לא השתתפה במשחקי החורף האולימפיים לנוער.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של גואטמלה למשחקים האולימפיים לנוער הייתה לאולימפיאדת הנוער סינגפור. המשלחת כללה 12 ספורטאים שהתחרו בשמונה ענפי ספורט. המשלחת זכתה במדליית ארד. המשלחת הגיעה להישגים בענפים קליעה בה היא זכתה במדליית ארד בירי ל-10 מטר באקדח אוויר ובהתעמלות בה היא סיימה במקום החמישי בקרב רב לנערות ובמקום הרביעי בתרגילי הקרקע והקורה. המשלחת לא הגיעה להישגים בענפים ג'ודו, הרמת משקולות, קרב חמש מודרני, רכיבה, שחייה ושיט

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג הייתה המשלחת הגדולה ביותר שגואטמלה שלחה עד כה. המשלחת מנתה 20 ספורטאים שהתחרו בעשרה ענפי ספורט. המשלחת לא זכתה במדליות. המשלחת לא הגיעה להישגים בענפים ג'ודו, קליעה, קרב חמש מודרני, קשתות, רכיבה ושחייה. המשלחת התחרתה גם בענפים אופניים, כדורגל וכדורעף חופים בהם היא הגיעה למקומות האחרונים. בניגוד לאולימפיאדת הנוער סינגפור, בענף ההתעמלות המשלחת הגיעה למקומות נמוכים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 0 || 1 || 1 || 84
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| קליעה || 0 || 0 || 1 || 1
|}

==ראו גם==
* גואטמלה במשחקים האולימפיים
* גואטמלה במשחקים הפאראלימפיים

קטגוריה:גואטמלה: ספורט
קטגוריה:מדינות במשחקים האולימפיים לנוער
או.ג.פ.או.

או.ג.פ.או., המנהל הפוליטי הממלכתי המאוחד (ברוסית: Объединённое государственное политическое управление) היה שמו של גוף המשטרה החשאית בברית המועצות, שהוקם מתוך הג.פ.או. בצו נשיאות הוועד הפועל המרכזי של ברית המועצות מה-15 בנובמבר 1923, לאחר הקמתה בשנת 1922 של ברית המועצות — איחוד של ארבע רפובליקות סובייטיות.

בדומה לארגון שקדם לו ואלה שבאו אחריו, תפקידיו כללו ריגול נגדי, מודיעין חוץ, חקירת פשיעה חמורה, אבטחת אישים ומתקנים רגישים, אבטחת הגבולות, פיצוח צפנים ומאבק בחתרנות ומתנגדי המשטר הסובייטי.

ב-1934 או.ג.פ.או. הפך לחלק מהנ.קו.ו.ד. של ברית המועצות, כגוף בשם המינהל הראשי לביטחון המדינה (ГУГБ). ראש הארגון, שעמד קודם בראש הג.פ.או, היה דזרז'ינסקי, עד מותו ב-20 ביולי 1926. הוחלף על ידי ויאצ'סלב מנז'ינסקי עד 1934.

הארגון הקים ב-25 באפריל 1930 את הגולאג הראשון, שנקרא אז "אולאג", בתיאום עם הוראת הסובנארקום מ-7 באפריל 1930. בחודש נובמבר שונה השם ל"גולאג", ובתקופת שלטונו של סטלין ניהל הארגון את כל מחנות העונשין בגולאג.

לאנשי הארגון הייתה סמכות לפנות אל בית המשפט העליון של ברית המועצות בכל עניין משפטי לצורך הוצאת צווים, כמעט ללא מגבלה חוקית ולארגון היו סמכויות חקירה ושפיטה, שהקלו עליו ברדיפת מתנגדים למשטר הסובייטי.

== ראשי הארגון ==
* פליקס דזרז'ינסקי (1923–1926)
* ויאצ'סלב מנז'ינסקי (1926–1934)
* גנריך יגודה (יולי 1934)
==בתרבות הפופולרית==
אף שלא היה זה הגוף הראשון בתחומו ברוסיה ובברית המועצות בפועל ארגון זה נחשב לארגון הביון והביטחון הראשון של ברית המועצות, כיוון שהמדינה הוקמה רשמית ב-30 בדצמבר 1922 וגוף זה הוקם כבר בנובמבר 1922.

הארגון הופיע בכמה סרטי קולנוע סובייטים ובסרטים רוסיים אודות התקופה, כדוגמת:
* מבצע טרסט, Операция «Трест» (1967)
* קריסה, Крах (1968)
* רכבת האקספרס לסיביר, Транссибирский экспресс (1977)
* סינדיקט 2, Синдикат-2 (1981)
* ההתנקשות בתוכנית גואלרו, Покушение на ГОЭЛРО (1986)
* הקסם של הרוע, Очарование зла (2006)

== קישורים חיצוניים ==

* [http://www.alexanderyakovlev.org/fond/issues-doc/72992 הצהרת בדבר זכויות המינהל הפוליטית המאוחד בענייני גירוש ומאסר במחנות ריכוז] (רוסית)
* 

קטגוריה:ברית המועצות: ארגונים ממשלתיים
קטגוריה:קהילת המודיעין הסובייטית
ישראל באירוויזיון 1990

ישראל השתתפה באירוויזיון 1990 עם השיר שרה ברחובות בביצוע של ריטה. השיר נכתב על ידי צרויה להב והולחן על ידי רמי קלינשטיין. התחרות התקיימה בעיר זאגרב ביוגוסלביה.

== לפני האירוויזיון ==
===בחירת המבצע===
ב-3 באוקטובר 1989 פורסם שבישיבת הנהלת רשות השידור נבחרה הזמרת ריטה לייצג את ישראל באירוויזיון 1990, זאת לאחר שכבר השתתפה בעבר בקדם-אירוויזיון 1986 והגיעה למקום ה-4. ריטה הייתה זמרת פופולרית בישראל באותה תקופה וגם במדינות רבות במזרח התיכון ביניהם איראן.

===בחירת השיר===
ב-25 בפברואר 1990 נחשף לראשונה מילות השיר "שרה ברחובות", שנבחר לייצג את ישראל בתחרות. וב-6 באפריל נחשף לראשונה השיר בטלוויזיה במסגרת התוכנית סיבה למסיבה.

== באירוויזיון ==
ישראל הייתה ה-10 בסדר ההופעה בתחרות, אחרי נורווגיה ולפני דנמרק. בתום ההצבעה קיבל השיר 16 נקודות והגיע למקום ה-18 מתוך 22 מדינות שהשתתפו בתחרות. חבר השופטים הישראלי העניק את 12 הנקודות שלו ליוגוסלביה.

=== נקודות שהוענקו לישראל ===

=== נקודות שישראל העניקה ===

== ראו גם==
* ישראל באירוויזיון
* אירוויזיון 1990
* ריטה
* שרה ברחובות

== קישורים חיצוניים ==
* 
* 
* 
* 
* 
* [https://www.esc-history.com/details.asp?key=640 Israel 1990], באתר esc history
* 

==הערות שוליים==

קטגוריה:ישראל באירוויזיון
קטגוריה:1990 בישראל
קטגוריה:מדינות באירוויזיון 1990
פנמה במשחקים האולימפיים לנוער

פנמה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מפנמה לא זכה במדליה אולימפית לנוער. השתתפות הספורטאים מפנמה היא סמלית.

==השתתפות במשחקים==
===משחקי הקיץ===
המשלחת הראשונה של פנמה למשחקים האולימפיים לנוער הייתה לאולימפיאדת הנוער סינגפור וכללה שבעה ספורטאים שהתחרו בשלושה ענפי ספורט. ספורטאי המשלחת הגיעו להישג בענף האתלטיקה וסיימו במקום השמיני בריצת 100 מטר לנערים. המשלחת לא הגיעה להישגים בענפים כדורסל ורכיבה וסיימו במקומות האחרונים. המשלחת לאולימפיאדת הנוער נאנג'ינג מנתה שמונה ספורטאים שהתחרו בארבעה ענפים. בניגוד לאולימפיאדת הנוער סינגפור, המשלחת לא העפילה לגמרים בענף האתלטיקה. המשלחת לא הגיעה להישגים בענפים גולף, התעמלות ושחייה 

==ראו גם==
* פנמה במשחקים האולימפיים
* פנמה במשחקים הפאראלימפיים

קטגוריה:פנמה: ספורט
קטגוריה:מדינות במשחקים האולימפיים לנוער
פרגוואי במשחקים האולימפיים לנוער

פרגוואי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער פרגוואי לא זכה במדליה אולימפית לנוער. ההשתפות של ספורטאי הנוער הפרגוואיים היא סמלית.

==השתתפות במשחקים==
===משחקי הקיץ===
המשלחת הראשונה של פרגוואי למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בארבעה ענפי ספורט. ספורטאי המשלחת הגיעו להישג בענף הטניס וסיימו במקום הרביעי בתחרות הזוגות נערים יחד עם ונצואלה. אך לא הגיעו להישגים בענפים אתלטיקה, טניס שולחן וכדורסל. המשלחת לאולימפיאדת הנוער נאנג'ינג מנתה עשרה ספורטאים שהתחרו בשבעה ענפי ספורט. המשלחת הגיעה להישגים בענפים חתירה עם סיום במקום השישי בתחרות היחידות לנערות, ושחייה עם סיום במקום השמיני בשחייה ל-200 מטר בסגנון שחיית גב לנערים. המשלחת לא הגיעה להישגים בענפים אתלטיקה, טניס, טניס שולחן, כדורעף חופים ורכיבה והשתתפותה היא סמלית.

==ראו גם==
* פרגוואי במשחקים האולימפיים

קטגוריה:פרגוואי: ספורט
קטגוריה:מדינות במשחקים האולימפיים לנוער
פסטיבל מנוחין גשטאד

פסטיבל מנוחין גשטאד (באנגלית: Menuhin Festival Gstaad) הוא פסטיבל מוזיקה שייסד הכנר יהודי מנוחין. הפסטיבל מתקיים מדי קיץ מאז 1957 בעיר גשטאד שבאלפים השווייצריים.

משפחת מנוחין השתקעה בגשטאד בשנת 1957, שנתו הראשונה של הפסטיבל. כיום כולל הפסטיבל יותר מ-50 קונצרטים המתקיימים לאורך שבעה שבועות, ומגוון עצום של סולנים והרכבים מפורסמים.

בשנת 2012 התקיים הפסטיבל בין יום שישי, 20 ביולי ל-8 בספטמבר. אף כי גשטאד היא מוקד הפעילויות העיקרי, אירועים רבים מתקיימים באתרים אחרים ברמה הברנית. ב-2012 היה הקונצרט הראשון רסיטל של הכנרת הבריטית ג'וליה פישר בכנסייה בזאנן. סולנים בולטים אחרים היו הפסנתרן אנדראש שיף, זמרת הסופרן צ'צ'יליה ברטולי, והצ'לנית סול גאבטה .

== קישורים חיצוניים ==

* 
* [http://www.edmondderothschildfoundations.org/what-we-do/arts/gstaad-menuhin-festival-academy.aspx קרן אדמונד רוטשילד, פסטיבל מנוחין ואקדמיה גשטאד]
* [http://opusmagazine.co.il/report/gstaad-lucerne-reviews/ מגזין אופוס, פסטיבל מנוחין בגשטאד]

מנוחין גשטאד
קטגוריה:שווייץ: תרבות
איי הבתולה של ארצות הברית במשחקים האולימפיים לנוער

איי הבתולה של ארצות הברית משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מאיי הבתולה של ארצות הברית מדליית זהב אולימפית לנוער יחידה בשיט.

==השתתפות במשחקים==
===משחקי הקיץ===
המשלחת הראשונה של איי הבתולה של ארצות הברית למשחקים האולימפיים לנוער הייתה לאולימפיאדת הנוער סינגפור וכללה שמונה ספורטאים שהתחרו בארבעה ענפי ספורט. המשלחת זכתה במדליית זהב יחידה. המשלחת הגיעה להישג בענף השיט עם זכייה במדליית זהב במפרשית ליחיד מסוג ביט לנערים. המשלחת לא הגיעה להישגים בענפים אתלטיקה, כדורסל ושחייה. המשלחת לאולימפיאדת הנוער נאנג'ינג מתנה חמישה ספורטאים שהתחרו בשלושה ענפי ספורט. המשלחת לא הגיעה להישגים בענפים אתלטיקה, כדורעף חופים ושיט.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 1 || 0 || 0 || 1 || 50
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| שיט || 1 || 0 || 0 || 1
|}

==ראו גם==
* איי הבתולה של ארצות הברית במשחקים האולימפיים
* איי הבתולה של ארצות הברית במשחקים הפאראלימפיים

קטגוריה:איי הבתולה של ארצות הברית: ספורט
קטגוריה:מדינות במשחקים האולימפיים לנוער
צ'יזרינג

הצ'יזרינג ולידו ניצב מבוגר לקנה מידה
צ'יזרינג (באנגלית: Cheesewring, בקורנית: Keuswask) הוא טור גרניט בקורנוול בבריטניה, השוכן באגף המזרחי של בודמין מור (Bodmin Moor) על גבעת סטואו (Stowe's Hill) בקהילה של לינקונהורן (Linkinhorne), כקילומטר וחצי מהכפר מיניונס (Minions) וכ-6 קילומטרים צפונית לליסקרד (Liskeard). הצ'יזרינג הוא תצורה גאולוגית טבעית, מחשוף סלע של לוחות גרניט שנוצר עקב סחיפה. השם (מילולית "מסחטת הגבינה") נגזר מהדמיון של ערימת לוחות הגרניט ל"מסחטת גבינה", מתקן דמוי מסחטה ששימש בעבר לסחוט את הנוזלים בתהליך ייצור גבינה.

מבט על גבעת סטואו מדרום. בצד ימין המחצבה, במרכז הצ'יזרינג ומשמאל אפשר לראות תצורות דומות
המערה של דניאל גמב כשהצ'יזרינג מעליה
וילקי קולינס תיאר את הצ'יזרינג ב-1861 בספרו "שיטוטים מעבר לרכבות" (Rambles Beyond Railways):

על אותה גבעה יש תצורות דומות של לוחות גרניט המונחים האחד על השני, שבחלקם יש סימנים לחציבה בדמות חורים על הלוח העליון ואחד אף עוצב ככיסא. הצ'יזרינג שוכן סמוך למחצבת צ'יזרינג (Cheesewring Quarry), שסיפקה את לוחות החיפוי לגשר מצודת לונדון. נקודת ציון בנוף זו הייתה בסכנת הריסה בשלהי המאה ה-19 בשל הקרבה למחצבה שבו נערכו פיצוצים, אבל ניצלה תודות לאקטיביזם מקומי.

==האגדה==
אגדה מקומית מספרת כי הצ'יזרינג הוא תוצאה של תחרות בין אדם לענק. כאשר הנצרות זה עתה חדרה לאיים הבריטים, הענקים שחיו בראש ההרים לא שמחו על כך. הקדושים פלשו לאדמתם והכריזו על הבארות שלהם כקדושות. על אחד הענקים הגדולים יותר, אותר (Uther), הוטלה המשימה להיפטר מהקדושים. הוא התעמת עם הקדוש החלשלוש סנט טו (Saint Tue), שהציע תחרות לזריקת אבנים. אם אותר ינצח, הקדושים יעזבו את קורנוול. אם סנט טו ינצח, אזי הענקים יתנצרו. הראשון היה אותר והוא זרק בקלות אבן קטנה לראש גבעת סטואו. טו התפלל לעזרה והרים לוח ענקי שמצא שהוא קל מאוד. בזה אחר זה הם זרקו את הסלעים שלהם, ערמו אותם בערימות מושלמות. כאשר התוצאה הייתה שתים עשרה אבנים, אותר זרק את האבן השלוש עשרה, אבל היא התגלגלה במורד הגבעה. טו הרים אבן זו, וכאשר הרים אותה, הופיע מלאך שנשא אותה לראש הערימה של הסלעים. כשראה זאת אותר הוא נכנע, ורוב הענקים החליטו להתנצר לאחר מכן.

==בסביבה==
בסמוך לצ'יזרינג נמצאת מערה שבה התגורר הסתת דניאל גמב (Daniel Gumb, מת ב-1776) עם משפחתו, כדי להתחמק מתשלום מיסים. כמה מצבות קבורה בחצר הכנסייה של לינקינהורן גולפו על ידו.

כקילומטר דרומית לצ'יזרינג יש שלושה מעגלי אבנים מהתקופה הנאוליתית המכונים דה הרלרס (The Hurlers).

==קישורים חיצוניים==

<div style="direction: ltr;">
* [http://www.timetravel-britain.com/05/April/mystcorn.shtml Legends of Cornwall's Stones Gareth Evans, 2005]
</div>

==ביאורים==

==הערות שוליים==

קטגוריה:קורנוול: גאוגרפיה
קטגוריה:אנגליה: גאולוגיה
מגדלי תוצרת הארץ

מגדלי תוצרת הארץ או מגדלי ToHa (ToHa - קיצור של "תוצרת הארץ" באלפבית לטיני) הם זוג מגדלי משרדים, האחד קיים בשטח והשני בבנייה. המגדלים נבנים במפגש הרחובות דרך השלום, רחוב יגאל אלון ורחוב תוצרת הארץ בתל אביב, סמוך לתחנת רכבת השלום. מתחם המגדלים משתרע על 17 דונם. המגדל הראשון מתנשא לגובה 29 קומות, ששטחן כ-55 אלף מטרים רבועים, והמגדל השני מתוכנן להתנשא לגובה של 77 קומות, ששטחן כ-130 אלף מטרים רבועים. למגדל ארבע קומות של חניון תת-קרקעי, שבהן יש מקום לכ-950 מכוניות.

שני המגדלים הם מיזם משותף של חברות הנדל"ן "אמות השקעות" ו"גב-ים". אדריכל המיזם הוא משרד "ארד-ישר אדריכלים" - שותפות שהוקמה לצורך מיזם זה בין המעצב רון ארד ומשרד ישר אדריכלים.

המגדלים מתוכננים לפי תקן הבנייה הירוקה Leed Platinum. בניין תוצרת הארץ - ToHa 1 זכה בהסמכת LEED Platinum. הבניין כולל מעטפת מתקדמת שפותחה במיוחד עבור פרויקט זה, ומעניקה נוחות תרמית וויזואלית ברמה גבוהה, מערכות אנרגיה מתקדמות המביאות לחיסכון של 33% ביחס למבנה הייחוס, חיסכון של מעל 50% במים הודות למערכות מים חסכוניות, אוורור לילה המעניק נוחות תרמית ואיכות אוויר פנימית בשטחים הציבוריים, ושימוש נרחב בחומרים ירוקים.

==המגדל הראשון==
הריסות "בית גזית" בחזית מגדל ToHa, מאי 2018
מגדל ToHa, אוקטובר 2018
במבט מעל למגדל הראשון, בן 29 הקומות, צורה דומה לאות "ר". במבט מהצד רואים שהחל מקומת הקרקע ועד לאמצע הבניין הקומות גדלות בהדרגה, ומנקודה זו ועד לגג הקומות קטנות בהדרגה. בהתאם לכך שטחה של קומה נע מ-2,500 עד 3,400 מ"ר. על גג הבניין, בשטח של כ-800 מ"ר, קומת גג פתוחה לשמיים הנגישה היישר מלובי פרטי הממוקם בקומת הפארק וכן מהלובי הראשי של המגדל. בקומה מתוכננים מסעדות ובתי קפה הצופים על הסביבה: תל אביב, גבעתיים ורמת גן.

קבלן הבניין של המגדל הראשון הוא קבוצת בסט. ההשקעה בהקמת הבניין היא כ-950 מיליון ש"ח, והוא הושלם בסוף 2018. במסגרת הקמת הבניין נהרס "בית גזית"', בן 5 קומות, ששכן בפינה הדרום-מערבית של המתחם.

כשליש משטח הבניין הושכר לחברת WeWork. שוכרת גדולה נוספת היא חברת Natural Intelligence.בבניין שוכנים גם משרדים של סיילספורס ישראל ומוטורולה סולושנס ישראל.

במאי 2021 נבחר המגדל ל"מגדל המשרדים הטוב בעולם", ול"מגדל הטוב במזרח התיכון ואפריקה" על ידי המועצה לבניינים גבוהים וסביבת מחיה עירונית.

==המגדל השני==
התוכניות שונו באופן מהותי מספר פעמים במשך השנים, ועל פי התוכנית העדכנית המגדל יהיה בגובה 293 מטרים ויכלול המגדל 77 קומות שבהן משרדים בשטח 160,000 מ"ר. אכלוסו מתוכנן לסוף 2026.

עלותו הכוללת של המגדל צפויה להגיע לכ-3 מיליארד ש"ח אשר ימומנו על ידי 2 יזמיות הפרויקט - חברת אמות וחברת גב-ים.

ביוני 2024 שכרה חברת גוגל את 24 הקומות העליונות בבניין, שבהן משרדים בשטח 60,000 מ"ר, לתקופה של 10 שנים.

==קישורים חיצוניים==

* [https://www.amot.co.il/assets-list/asset/amot-tozeret-haaretz.aspx אמות ToHa], באתר של "אמות השקעות"
* 
* 
* 
* 
* 
* 

==הערות שוליים==

תוצרת הארץ
קטגוריה:רחוב יגאל אלון
קטגוריה:בנייני אמות השקעות
תוצרת הארץ
איי הבתולה הבריטיים במשחקים האולימפיים לנוער

איי הבתולה הבריטיים משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מאיי הבתולה הבריטיים לא זכה במדליה אולימפית לנוער. ההשתפות של ספורטאי הנוער מאיי הבתולה הבריטיים היא סמלית.

==השתתפות במשחקים==
===משחקי הקיץ===
המשלחת הראשונה של איי הבתולה הבריטיים למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו באתלטיקה. המשלחת העפילה לגמר ריצת 100 מטר לנערות וסיימה במקום השביעי. המשלחת לאולימפיאדת הנוער נאנג'ינג הייתה המשלחת הגדולה ביותר שאיי הבתולה הבריטיים שלחה עד כה. המשלחת מנתה שמונה ספורטאים שהתחרו בשלושה ענפים. המשלחת הגיעה להישג בענף האתלטיקה והעפילה לגמר ריצת 100 מטר לנערות וסיימה במקום השישי. ספורטאי המשלחת התחרו בענפים שחייה ושיט ולא הגיעו להישגים והשתתפותם היא סמלית.

==ראו גם==
* איי הבתולה הבריטיים במשחקים האולימפיים

קטגוריה:איי הבתולה הבריטיים: ספורט
קטגוריה:מדינות במשחקים האולימפיים לנוער
הבחירות הפרלמנטריות ביפן 2014

הבחירות הכלליות ביפן 2014 נערכו ב-14 בדצמבר 2014 עבור 475 המושבים של בית הנבחרים של יפן, הבית התחתון של הדיאט של יפן. זאת הייתה מערכת הבחירות לבית התחתון ה-47 ביפן מאז 1869. המפלגה הליברלית-דמוקרטית בהנהגת שינזו אבה זכתה במערכת הבחירות, אם כי כוחה נחלש במעט. אחוז ההצבעה בבחירות אלו עמד על כ-52.66%, והוא הנמוך ביותר בהיסטוריה הפוליטית של יפן.

הבחירות נערכו ביוזמת ראש הממשלה אבה, אשר ציפה לחיזוק מפלגתו בפרלמנט, דבר אשר לא קרה לבסוף. למרות היחלשותה המועטה של המפלגה הליברלית-דמוקרטית, הקואליציה עם מפלגת קומייטו החדשה התחזקה, מה שהניב לממשלת אבה כוח נוסף.

== תוצאות ==
{| class="wikitable"
|+
!מפלגה
!מושבים
!% מכלל המושבים
!שינוי במושבים
|-
|המפלגה הליברלית-דמוקרטית
|291
|33.11%
|3-
|-
|המפלגה הדמוקרטית של יפן
|73
|15.37%
|16+
|-
|מפלגת קומייטו החדשה
|35
|7.37%
|4+
|-
|המפלגה הקומוניסטית של יפן
|21
|4.42%
|13+
|-
|המפלגה הסוציאל-דמוקרטית
|2
|0.42%
|0
|-
|מפלגת ההתחדשות החדשה
|0
|0
|0
|-
|אחרים
|45
|9.4%
|
|}

==קישורים חיצוניים==

*
*

2014
קטגוריה:2014 בפוליטיקה
איי קיימן במשחקים האולימפיים לנוער

איי קיימן משתתפת במשחקים האולימפיים לנוער מאז היווסדם באולימפיאדת הנוער סינגפור (2010). איי קיימן השתתפה במשחקי החורף האולימפיים לנוער באולימפיאדת הנוער אינסברוק (2012). עד כה, אף ספורטאי נוער מאיי קיימן לא זכה במדליה אולימפית לנוער. ההשתפות של ספורטאי הנוער מאיי קיימן היא סמלית.

==השתתפות במשחקים==
===משחקי הקיץ===
המשלחת הראשונה של איי קיימן למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשני ענפי ספורט. ספורטאי המשלחת לא הגיעו להישגים בענפים שחייה ושיט. המשלחת לאולימפיאדת הנוער נאנג'ינג מנתה חמישה ספורטאים שהתחרו בארבעה ענפי ספורט. המשלחת לא הגיעה להישגים בענפים אתלטיקה, התעמלות, רכיבה ושיט והשתתפותה היא סמלית.

===משחקי החורף===
איי קיימן השתתפה באולימפיאדת הנוער אינסברוק ושלחה משלחת שמנתה גולש אלפיני אחד. אולם, אף על פי שהגולש דין טרוורס העפיל למשחקים הוא לא היה רשום לאף תחרות בענף הסקי אלפיני.

==ראו גם==
* איי קיימן במשחקים האולימפיים

קטגוריה:איי קיימן: ספורט
קטגוריה:מדינות במשחקים האולימפיים לנוער
ארובה במשחקים האולימפיים לנוער

ארובה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מארובה לא זכה במדליה אולימפית לנוער.

==השתתפות במשחקים==
===משחקי הקיץ===
המשלחת הראשונה של ארובה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. ספורטאי המשלחת לא הגיעו להישגים בענפים ג'ודו, שחייה ושיט. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. ספורטאי המשלחת, בדומה לאולימפיאדת הנוער סינגפור, לא הגיעו להישגים בענפים אתלטיקה, שחייה ושיט.

==ראו גם==
* ארובה במשחקים האולימפיים

קטגוריה:ארובה: ספורט
קטגוריה:מדינות במשחקים האולימפיים לנוער
ברמודה במשחקים האולימפיים לנוער

ברמודה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מברמודה לא זכה במדליה אולימפית לנוער.

==השתתפות במשחקים==
===משחקי הקיץ===
המשלחת הראשונה של ברמודה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. ספורטאי המשלחת הגיע להישגים בענפים אתלטיקה עם העפלה לגמר ריצת 200 מטר לנערים בה סיימו במקום החמישי ושיט בה סיימו במקום השישי בתחרות המפרשית ליחיד נערים. המשלחת לא הגיעה להישגים בענף הטריאתלון וסיימה בין המקומות האחרונים. המשלחת לאולימפיאדת הנוער נאנג'ינג מנתה שבעה ספורטאים שהתחרו בארבה ענפי ספורט. המשלחת הגיעה להישג בענף האתלטיקה עם העפלה לגמר קפיצה לגובה נערים בה סיימה במקום השמיני. המשלחת לא הגיעה להישגים בענפים טריאתלון, שחייה ושיט.

==ראו גם==
* ברמודה במשחקים האולימפיים
* ברמודה במשחקים הפאראלימפיים

קטגוריה:ברמודה: ספורט
קטגוריה:מדינות במשחקים האולימפיים לנוער
פוארטו ריקו במשחקים האולימפיים לנוער

פוארטו ריקו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא השתתפה לראשונה במשחקי החורף האולימפיים לנוער באולימפיאדת הנוער קאנגוואן (2024). לאורך השנים צברו ספורטאי הנוער מפוארטו ריקו ארבעה מדליות, מהן מדליית זהב יחידה.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של פוארטו ריקו למשחקים האולימפיים לנוער הייתה לאולימפיאדת הנוער סינגפור וכללה 15 ספורטאים שהתחרו בתשעה ענפי ספורט. המשלחת זכתה במדליית זהב יחידה. המשלחת הגיעה להישגים בענפים איגרוף עם זכייה במדליית זהב בקטגוריית משקל זבוב לנערים, ואתלטיקה עם העפלה לגמר בהטלת כידון לנערים בה סיימה במקום השישי. המשלחת התחרתה גם בענפים שחייה ושיט. המשלחת לא הגיעה להישגים בענפים התעמלות במקצוע התעמלות מכשירים לנערים, טניס, טניס שולחן, טריאתלון וכדורסל בהם סיימה בין המקומות האחרונים.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג הייתה המשלחת הגדולה ביותר שפוארטו ריקו שלחה עד כה. המשלחת מתנה 23 ספורטאים שהתחרו בעשרה ענפי ספורט. המשלחת הגיעה להישג בענף האתלטיקה עם העפלה לגמר בריצת 2000 מטר מכשולים לנערות בה סיימה במקום השישי. המשלחת התחרתה בענפים טאקוונדו, טניס שולחן, כדורסל, כדורעף חופים ושחייה אך לא הצליחה להגיע להישגים ולמקומות גבוהים. המשלחת לא הגיעה להישגים בענפים ג'ודו, התעמלות, סיף ושיט וסיימה בין המקומות האחרונים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 1 || 0 || 0 || 1 || 50
|- align="center"
|align="right"| 2018 בואנוס איירס || 0 || 1 || 2 || 3 || 71
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| איגרוף || 1 || 0 || 1 || 2
|- align="center"
|align="right"| אתלטיקה || 0 || 1 || 1 || 2
|}

==ראו גם==
* פוארטו ריקו במשחקים האולימפיים
* פוארטו ריקו במשחקים הפאראלימפיים

קטגוריה:פוארטו ריקו: ספורט
קטגוריה:מדינות במשחקים האולימפיים לנוער
ArcSight

מיקרו פוקוס ארקסייט (אנגלית: Micro Focus ArcSight) היא חברת אבטחת מידע העוסקת בפיתוח תוכנה לניתוח נתונים וניהול אירועי אבטחת מידע (SIEM).

מטרת החברה היא לספק פתרונות ניטור, בקרה וניהול אירועי אבטחת מידע.

מטה החברה ממוקם בסאניווייל, קליפורניה, ארצות הברית.

==היסטוריה==
חברת ארקסייט הוקמה במאי 2000, על ידי אלכס דאלי (Alex Daly) יו נימאנז (Hugh Njemanze) ופרווין קוטארי (Pravin Kothari). החברה הוקמה על מנת לפתח מנגנון לניתוח אירועי אבטחת מידע.

עד חודש ינואר 2001 נקראה החברה בשם וואהו טכנולוגיות (Wahoo Technologies) ולאחר מכן הוחלף שמה באופן רשמי לארקסייט (ArcSight).

בחודש ספטמבר 2010 הודיעה חברת HP על רכישת חברת ArcSight תמורת 1.5 מיליארד דולר.

לאחר הרכישה השיקה החברה את גרסה חדשה של מערכת ה-Logger (גרסה 5.0) וגרסה חדשה של מערכת Identity View (גרסה 2.0).

בתאריך 7 בספטמבר 2016 הודיע מנכ"ל החברה כי כל נכסי החברה ימוזגו, יתוחזקו ויופצו על ידי חברת מיקרו פוקוס (Micro Focus), המיזוג הסתיים בתאריך 1 בספטמבר 2017.

==מוצרים==
לחברת ArcSight מספר מוצרים:
* ArcSight Enterprise Security Manager: תעתיק מקוצר (ESM) - מערכת לניהול אירועים המנתחת איומים ושולחת התראות על פי רמת החומרה שלהם, מערכת זו מורכבת מחמישה רכיבים:
**Smart Connector: רכיב זה אוסף מידע ממערכות הארגון.
**Manager: שרת ניהול המערכת המתפעל את הרכיבים השונים.
**Console: ניהול והגדרות המערכת, בניית חוקים, הפקת דו"חות מותאמים ועוד.
**Web: גישה אל המערכת בעזרת הדפדפן בפרוטוקול HTTPS.
**Database: ניהול מסד הנתונים.
* ArcSight Express - מנתחת ומנהלת אירועים המגיעים ממסד הנתונים אך באופן מצומצם יותר מאשר ה-ESM.
* ArcSight Data Platform: תעתיק מקוצר (ADP) - משמשת כארכיון ומאפשרת חיפוש וניתוח אירועים ישנים.
* ArcSight Event Broker - מאגר נתונים המאפשרת לשלוח נתונים מסוימים אל המערכות השונות ובכך לחסוך בכמות האירועים ולהפחית מהעומס.
* ArcSight Logger - משמשת כשכבת התחקור של מערכת ה-ESM ומאפשרת לנהל את המידע המתקבל באופן יעיל ומהיר.
* ArcSight Management Center: תעתיק מקוצר (ArcMC) - מערכת לניהול קונקטורים וניהול המשאבים של מערכת ה-Logger.

==ראו גם==
* SIEM
* IBM
* HP
*OSSIM
* מערכת למניעת חדירות
* אבטחת מידע

==קישורים חיצוניים==
* 
* [https://software.microfocus.com/en-us/home האתר הרשמי של חברת Micro Focus ]
* [https://feeds2.feedburner.com/arcsight/arcsightnews רשימת עדכונים של מערכת ArcSight ]

קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
יחסי איראן–הודו

יחסי איראן–הודו (בפרסית: روابط ایران و هند, בהינדי: भारत-ईरान सम्बन्ध) הם היחסים הדיפלומטיים הרשמיים בין הרפובליקה האסלאמית של איראן ובין הרפובליקה של הודו. למדינות שיתופי פעולה רבים בנושאי ביטחון, אנרגיה, סחר וחינוך.
[[נשיא איראן חסן רוחאני (ימין) וראש ממשלת הודו נרנדרה מודי (שמאל), 2016]]

== היסטוריה ==
=== 1950-1979 ===
היחסים הרשמיים כוננו לראשונה ב-1950, ושתי המדינות חתמו באותה שנה על הסכם ידידות. במהלך המלחמה הקרה היחסים בין הודו לאיראן בימי השאה התקררו עקב תמיכה בצדדים נגדיים - הודו כחלק מהמדינות הבלתי-מזדהות צידדה בברית המועצות, בעוד איראן צידדה בארצות הברית.

=== 1979-היום ===
בעקבות המהפכה האיראנית היחסים התחממו, אך תמיכת איראן בפקיסטן ותמיכת הודו בעיראק מנעו שיתופי פעולה משמעותיים. בשנות ה-90 שתי המדינות תמכו ב באפגניסטן כאשר פקיסטן תמכה בשלטון הטליבאן. שתי המדינות תמכו בממשלתו של אשרף גאני אחמדזאי בגיבוי אמריקאי. ב-2002 שתי המדינות חתמו על הסכם שיתופי פעולה ביטחוניים<ref dir="ltr"></ref>.

ב-2011 העיצומים נגד איראן הובילו את הודו לבטל עסקאות ענק ולהעברת פיצוי בנקאי של 5 מיליארד דולר דרך טורקיה<ref dir="ltr"></ref>.

ב-2016 ביקר ראש ממשלת הודו נרנדרה מודי באיראן. הביקור התמקד בקשרי סחר ואנרגיה בין שתי המדינות. ב-2018 ביקר רוחאני בהודו.

ב-2017, טרם ביקורו של מודי בישראל, קרא עלי ח'אמנאי ל"מוסלמים המדוכאים" להתקומם ב"פלסטין, תימן וקשמיר", ובכך תקף את מדיניות הודו בחבל קשמיר.

ב-2018, הסנקציות האמריקאיות בעקבות ביטול הסכם הגרעין הובילו את שר הנפט של הודו להורות על חיפוש חלופות לנפט האיראני, אשר הודו היא בין הצרכניות הגדולות ביותר שלו.

== קשרים ==
=== סחר ===
בין המדינות עוברות יותר מ-425,000 חביות נפט ביום<ref dir="ltr"></ref>, הסחר המוערך בכ-12 מיליארד דולר אמריקני.

שתי המדינות משתפות פעולה במסגרת המסדרון הצפוני דרומי שמטרתו יצירת נתיב סחר אלטרנטיבי לסחר האירופי-הודי.

=== דת ===
בעת הכיבוש הערבי על איראן, אמגושים פרסים רבים היגרו להודו, דבר שהוביל לקשרים חמים בין המדינות המודרניות. בין האמגושים ההודיים ניתן למנות את הזמר פרדי מרקיורי והמנצח על הפילהרמונית הישראלית זובין מהטה.

=== חינוך ===

בכל שנה לומדים בהודו בערך 8,000 סטודנטים ברמה אקדמאית. הודו מספקת בתוכניות שונות 67 מלגות לסטודנטים איראניים<ref dir="ltr"></ref>.

==קישורים חיצוניים==

== הערות שוליים ==
יוטצרטופס

יוּטַצֶרַטוֹפְּס (שם מדעי: Utahceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-76 מיליון שנה לפני זמננו. פירוש השם הוא "פנים בעלי קרניים מיוטה" (צראט/קראט κερατ - קרן, אופס ωψ - פנים). הוא תואר וסווג מדעית על ידי ד"ר סקוט סמפסון ב-2010.

יוטצרטופס חי בקרטיקון העליון בקמפן באמריקה הצפונית ושרידיו התגלו ביוטה שבארצות הברית. הוא היה דינוזאור צמחוני שהלך על ארבע. מעריכים שאורכו היה כ-7 מטר ומשקלו כשל קרנף בוגר. הערכות חדשות אומדות את אורכו ב-, גובהו ב-2 מטר ומשקלו ב-. ליוטצרטופס הייתה עטרה ארוכה בצורת לב עם "חלונות" עטרה גדולים בדומה לכסמוזאורוס. בשולי העטרה היו מספר בליטות משולשיות. קרני הגבה שלו היו קצרות ופנו הצידה ב-90 מעלות. קרן האף הייתה באורך דומה, והייתה ממוקמת מאחורי עצמות הנחיריים, ובעלת חתך אליפטי. מבחינה פילוגנטית הוא הכי קרוב לפנטצרטופס.

<gallery widths=250 heights=200>
File:Utahceratops gettyi.png|שחזור השלד, עצמות שנמצאו הן בצבע זהוב ועצמות חסרות בצבע אפור
File:Utahceratops gettyi.jpg|איור של יוטצרטופס בשר ודם
</gallery>

== קישורים חיצוניים ==

== הערות שוליים ==

קטגוריה:בעלי חיים שתוארו ב-2010
קטגוריה:כסמוזאורים
קטגוריה:טקסונים שתוארו בידי סקוט ד. סאמפסון
קטגוריה:טקסונים שתוארו בידי קתרין אן פורסטר